section_heading: Životopis
paragraph_text: Pohađao je međunarodnu srednju školu u Ženevi, a studirao je na Sveućilištu u Ženevi i na pravnom fakultetu u Parizu. Po završetku studija, zaposlio se u obiteljskoj banci  de Rothschild Frères u Parizu, gdje je radio tri godine. Godine 1953. osnovao je svoju prvu tvrtku  Compagnie Financière Edmond de Rothschild, da bi 1965. godine utemeljio privatnu banku Banque Privée Edmond de Rothschild. Godine 1973. kupio je većinski udio u Bank of California za 22 milijuna USD i koristio je za svoje investicije u SAD-u. Tu je banku pordao 1984. godine zaradivši triput više od stvarne vrijednosti. Godine 1982. kupio je 10% udjela u firmi Rothschild & Co njegova rođaka Davida (r. 1942.), a suradnja je trajala do 2018. godine kada su riješeni obiteljske nesuglasice oko komercijalne uporabe imena Rothschild.